b'\n_START_ARTICLE_\nIndian Institute of Technology Delhi\n_START_PARAGRAPH_\nAng Indian Institute of Technology Delhi (dinadaglat na\xc2\xa0IIT Delhi o IITD) ay isang pampublikong unibersidad sa pananaliksik na matatagpuan sa distrito ng\xc2\xa0Hauz Khas\xc2\xa0sa lungsod ng\xc2\xa0Delhi, India._NEWLINE_Itinatag noong 1961, meron itong bisyon na mag-ambag sa India at sa mundo sa pamamagitan ng kahusayan sa edukasyong pang-agham at teknikal, at pananaliksik, upang maglingkod bilang isang mahalagang mapagkukunan ng mga industriya at ng lipunan. Pormal itong pinasinayaan noong Agosto 1961 sa pamamagitan ni Prop. Humayun Kabir, Ministro ng Pananaliksik sa Agham at Gawaing Kultural. Ang pagtanggap sa mga unang mag-aaral ay isinagawa\xc2\xa0noong 1961. Ang kasalukuyang kampus ay may lawak na 320 akre (o 1.3 km\xc2\xb2) at napapalibutan ng Sri Aurobindo Marg sa silangan, Jawaharlal Nehru University Complex sa kanluran, National Council of Educational Research and Training\xc2\xa0\xc2\xa0sa timog, at New Ring Road sa hilaga. Nasa gilid niyo ang\xc2\xa0Qutub Minar at ang mga monumento ng Hauz Khas._NEWLINE_Ang Instituto ay idineklara bilang isa sa\xc2\xa0Institutes of National Importance sa ilalim ng Institutes of Technology Amendment Act, 1963.'